CELEX: 62018CA0743
Language: et
Date: 2020-10-01 00:00:00
Title: Kohtuasi C-743/18: Euroopa Kohtu (kolmas koda) 1. oktoobri 2020. aasta otsus (Rēzeknes tiesa eelotsusetaotlus – Läti) – LSEZ SIA „Elme Messer Metalurgs“ versus Latvijas Investīciju un attīstības aģentūra (Eelotsusetaotlus – Struktuurifondid – Euroopa Regionaalarengu Fond (ERF) – Määrus (EÜ) nr 1083/2006 – Artikli 2 punkt 7 – Mõiste „eeskirjade eiramine“ – Majandustegevuses osaleja tegevusest või tegevusetusest tulenev liidu õigusnormi rikkumine – Euroopa Liidu üldeelarvele tekitatud kahju – Toetusesaaja ainsa äripartneri pankrot)

23.11.2020   
            
            
               ET
            
            
               Euroopa Liidu Teataja
            
            
               C 399/9
            
         
      Euroopa Kohtu (kolmas koda) 1. oktoobri 2020. aasta otsus (Rēzeknes tiesa eelotsusetaotlus – Läti) – LSEZ SIA „Elme Messer Metalurgs“versus Latvijas Investīciju un attīstības aģentūra
      (Kohtuasi C-743/18) (1)
      
      (Eelotsusetaotlus - Struktuurifondid - Euroopa Regionaalarengu Fond (ERF) - Määrus (EÜ) nr 1083/2006 - Artikli 2 punkt 7 - Mõiste „eeskirjade eiramine“ - Majandustegevuses osaleja tegevusest või tegevusetusest tulenev liidu õigusnormi rikkumine - Euroopa Liidu üldeelarvele tekitatud kahju - Toetusesaaja ainsa äripartneri pankrot)
      (2020/C 399/11)
      Kohtumenetluse keel: läti
      
         Eelotsusetaotluse esitanud kohus
      
      Rēzeknes tiesa
      
         Põhikohtuasja pooled
      
      
         Hageja: LSEZ SIA „Elme Messer Metalurgs“
      
         Kostja: Latvijas Investīciju un attīstības aģentūra
      
         Resolutsioon
      
      Nõukogu 11. juuli 2006. aasta määruse (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (muudetud Euroopa Parlamendi ja nõukogu 16. juuni 2010. aasta määrusega (EL) nr 539/2010), artikli 2 punkti 7 tuleb tõlgendada nii, et „eeskirjade eiramiseks“ selle sätte tähenduses võib pidada olukorda, kus Euroopa Regionaalarengu Fondist toetuse saaja ei saavuta asjaomasel ajavahemikul oma ainsa äripartneri maksejõuetuse või tegevuse peatamise tõttu rahastamiskõlblikuks tunnistatud toimingu raames ette nähtud käibe taset.
      
         (1)  ELT C 54, 11.2.2019.